দ্বিতীয় ইনিংসে শুরুতে দেখে শুনে ব্যাট করছিলেন দুই ওপেনার হ্যামিল্টন মাসাকাদজা ও ব্রায়ান চারি। মাঝে বেশ কিছু সুযোগ মিললেও উইকেট আসেনি। এর পর মেহেদী হাসান মিরাজ এনে দেন প্রথম শিকার। ওপেনার ব্রায়ান চারিকে (৪) বোল্ড করেন। এরপর তাইজুলকে উচু করে খেলতে গিয়ে ইমরুল কায়েসের তালুবন্দী হন ব্র্যান্ডন টেইলর (২৪)। তবে, এরপর আর কোন বিপদ ঘটতে দেননি মাসাকাদজা এবং শন উইলিয়ামস। মধ্যাহ্ন বিরতির সময় জিম্বাবুয়ের সংগ্রহ ২ উইকেটে ৯১ রান। ক্রিজে রয়েছেন অধিনায়ক হ্যামিল্টন মাসাকাদজা (৩৯*) এবং শন উইলিয়ামস (১৬*)। বাংলাদেশের পক্ষে একটি করে উইকেট নিয়েছেন মেহেদি হাসান মিরাজ এবং তাইজুল ইসলাম।